Wøldike er den første, der ved [[Københavns Universitet]] har holdt egentlige [[kirkehistorisk]]e forelæsninger, da dette fag først ved fundatsen 1732 optoges som fast bestanddel af det teologiske kursus. [[Reformationstiden]] omfattede han med størst interesse. Da han ved [[jubelfest]]en 1736 erhvervede den teologiske [[doktorgrad]], omhandlede hans [[disputats]] et emne fra den danske reformation (''[[Confessio Hafniensis]]'' af 1530). Senere udgav Wøldike studier over den ældste danske [[bibeloversættelse]] og en hel række (12) disputatser om forhandlingerne mellem de evangeliske og [[Romerkirken]]. Tillige forberedte han en samlet udgave af [[Hans Tausen]]s skrifter og lod i det øjemed tage afskrifter af de fleste af disse<ref>Thottske Saml. 326. Kv.</ref>; men planen lykkedes det ham ikke at udføre.
Personbillede_savnes Religion Historie Videnskab Ledelse Uddannelsesinstitutioner Universiteter Ledere